13 kinders in ongeluk beseer(Grafika via Pixabay) Dertien kinders is Donderdagmiddag beseer toe ŉ ligte motor hulle in La Rochelle in die suide van Johannesburg hulle getref het. “ER24 en ander nooddienste het omstreeks 14:45 by die toneel opgedaag,” sê Russel Meiring, woordvoerder van ER24. “ŉ Ligte motor het teen ŉ straatpaal vasgery.” Verskeie kinders het op die sypaadjie gelê. “Twaalf kinders, tussen 8 en 13 jaar oud, het geringe tot matige beserings opgedoen. ŉ Dertiende kind is in ŉ kritieke toestand.” Die kinders is na nabygeleë hospitale geneem vir dringende behandeling. “Die bestuurder van die motor het na bewering beheer verloor oor die motor. Hy het op die sypaadjie beland en die kinders getref.” Plaaslike owerhede stel verder ondersoek in.